ارمنیستان اوردوسو سرحدده کی آذربایجان موضع لرینه یئنه هوجوم ائدیب و یاشاییش یئرلرینی آتشه توتوب.
آذربایجان مودافعه ناظیرلیگیندن وئریلن معلوماتا گؤره، ارمنی حربی قوه‌لری 16 ژوئیه سحری توووز شهرینه هوجوم ائدیب. ارمنیستان اوردوسو توووزون آغدام، دوندار قوشچو و واحیدلی کندلرینی گئنیش چاپلی سیلاح‌لار و توپ گولله لری ایله آتشه توتوب. وطنداش‌لار آراسیندا جان ایتکیسی اولماییب.
بؤلگه‌ده قارشیدورما‌لار داوام ائدیر. وضعیت آذربایجان اوردوسونون نظارتی آلتیندا‌دیر.
خاطیرلاداق کی، ارمنیستان اوردوسو 12 ژوئیه ده سرحدین توووز بؤلگه‌سینده آذربایجان موضع لرینه توپ آتیش‌لری آچا‌راق هوجوم ائدیب و آذربایجان اوردوسونون قارشی جاوابی ایله ایتکی‌لر وئره‌رک گئری چکیلیب.
